Плава кућа
Плава кућа (корејски 청와대; романизација: Cheong Wa Dae; значење на корејском "Павиљон плавих црепова") је службена резиденција и главно радно место председника Јужне Кореје у Сеулу. Резиденција се налази у округу Чонгно-гу. 
Плава кућа је заправо комплекс зграда направљен у традиционалном корејском стилу архитектуре, са неким модерним елементима. Направљена је на месту некадашње краљевске баште династије Чосон (1392–1897) и састоји се из више зграда различитих намена, међу којима је и резиденција председника републике. Сингман Ри, први председник Јужне Кореје, је након ослобођења од јапанске окупације први почео да користи ово место, као званичну резиденцију председника републике. Садашња главна зграда и резиденција су изграђене 1991. године. Цео комплекс покрива отприлике 250 000 квадратних метара. У оквиру туристичке понуде града Сеула постоје многи програми екскурзија по Плавој кући.

Референце

Спољашње везе 
 
 Службена страница Председника Јужне Кореје  
 Презентација Плаве куће на сајту туристичке организације Јужне Кореје

Јужна Кореја
Политика Јужне Кореје
Сеул